SARL-NUUS SONDAG 29 JULIE 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins kan afgelaai word by www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser vandag is (Naam en roepsein), op 145,725 MHz FM vanuit Pretoria, 
met herleidings op (7 066 en 3 695 kHz ESB). (Ander nuuslesers verander soos 
nodig) 


In die nuus vandag; 


SONAKTIWITEITSVLAKPIEK VOLGENDE JAAR VOORSPEL UIT- 
SENDING DEUR NASA RUIMTEVAARDER VANAF DIE RUIMTE DIE 
ELEKTRONIESE KOMMUNIKASIEWYSIGINGSKRIF HOE GAAN DIT 
RADIOAMATEURS RAAK? BESPREEK NOU VIR DIE RTA IN GAUTENG 
OP 18 AUGUSTUS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SONAKTIWITEITSVLAK PIEK VOLGENDE JAAR VOORSPEL 


Voorspellers beweer dat die sonaktiwiteitsvlak sy piek gedurende 2013 sal 
bereik. Wanneer dit aankom, sal daar meer sonuitbarstings, meer koronamassa- 
uitwerping, meer geomagnetiese storms en meer auroras wees as wat in n baie 
lang tyd ondervind is. Gedurende die naweek van 14 Julie 2012 het kykers n 
voorsmakie gehad van wat gaan plaasvind. 


Dit was vroeg Saterdagaand toe n koronamassauitbarsting met die aarde se 
magnetiese veld gebots het en n langsdurende vertoning van Aurora tot gevolg 
gehad het. Vir meer as 36 uur het magnetiese storms om die aarde se pole 
gewentel. Noorderligte het oor die Kanadese grens geskyn tot in die Verenigde 
State en so vêr Suid as Kalifornië, Colorado, Kansas en Arkansas. In die Suide- 
like halfrond het die lug rooi geskyn oor Tasmanië en Nu Seeland, terwyl die 
aurora australis om die Suidpool gewentel het. 


Die oorsprong van die KMU was die reuse sonvlek AR1520, n kokende pot 
van magnetisme meer as 15 maal wyer as die aarde. Op die 12de Julie het die 
sonvlek se magnetiese veld uitgebars en n X-klas sonfakkel geproduseer wat n 
biljoen ton geëlektrifiseerde plasma, na die aarde uitgewerp het. 


Om meer te leer van wat op op die son plaasvind en hoe dit HF-voortplanting 
beinvloed, moet U die RTA op 18 Augustus by die NARS bywoon. 


UITSENDING DEUR NASA RUIMTEVAARDER VANAF DIE RUIMTE 


NASA—ruimtevaarder Joe Acaba sal n tweeuur lange radiouitsending aanbied 
op die Internetradiostasie “Third Rock Radio” vanuit die Internasionale ruimtes- 
tasie, 306 kilometer bokant die aarde. “The Joe Show: New Rock from Space” 
se eerste optrede sal plaasvind om 22:00 SAT op Vrydag 3 Augustus. 


Acaba, n aanhanger van klasieke rock, sal sy ondervindings op die ruimteskip be- 
spreek terwyl hy tussendeur “new rock” aan die luisteraars rondom die wêreld sal 
aanbied. Die Joe-skou is n mengsel van wetenskap, tegnologie, ingenieursken- 
nis, wiskunde en kuns. Dit versterk die nuutste tegnologie van musiek in die 
konteks van “exploring new worlds of music.” 


Ek is opgewonde om die eerste ruimtevaarder te wees om musiek uit te saai oor 
“Third Rock Radio”. Vanaf die opnames gelanseer op die Voyager ruimteskip 
tot die liedere gespeel om bemanning wakker te maak gedurende pendeltuigsend- 
ings, het NASA en musiek n lang geskiedenis saam. “As n gewese opvoeder, 
waardeer ek die sterk verbinding tussen musiek en wiskunde een van die kern 
STEM-komponente wat so krities is vir my werk as ruimtevaarder,” het Acaba 
gesê. 


Om te luister na Third Roc Radio besoek: www.thirdrockradio.net. 


Deel hierdie inligting mee aan jong persone naby aan jou. Hulle sal die pret 
geniet. 


DIE ELEKTRONIESE KOMMUNIKASIEWYSIGINGSKRIF HOE GAAN 
DIT RADIOAMATEURS RAAK? 


Die Departement van Kommunikasie beplan die stigting van n nuwe liggaam 
naas OKOSA om spektrumbestuur oor te neem. ËÉEen van die vele verander- 
ings voorgestel in die Elektroniese Wysigingskrif van 2012 is die stigting van die 
Spektrumbestuursagentskap binne die portefeulje van die Minister van Kommu- 
nikasie met die oorhoofse verantwoordelikheid vir die land se spektrumbestuur 
SOOS voorgestel in die Witskrif oor itsaaibeleid, in 1998. 


Die selfverduidelikende dokument aangeheg aan die skrif vermeld dat die Min- 
ister van Kommunikasie die bewaarder is van spektrum namens alle persone 
in Suid-Afrika. Dit meld verder dat die minister Suid-Afrika verteenwoordig 
by die TYTU en dit sluit inter alia die toekenning van radiofrekwensiespektrum 
aan radiokommunikasiedienste, soos amateurradio in. Die minister is verant- 
woordelik onder die nuwe wet, wanneer goedgekeur, vir alle internasionale 
spektrumaangeleenthede aangewese op Suid-Afrika, insluitende streek— en 
substreekspektrambeplanning, asook skadelike steurings en internasionale 
frekwensiekoërdinering. 


Die SARL-Raad is tans besig om die konsepskrif te bestudeer. n Afskrif is 
verkrygbaar op die SARL se webblad, volg die skakels op die hoofblad. Die 
dokument het 65 bladsye en is 34 Megagrepe groot. Radioamateurs word ver- 
soek om voor 15 Augustus kommentaar te lewer. Stuur u kommentaar aan 
secretary@sarl.org.za. Die finale datum vir kommentaar is 30 Augustus 2012. 


BESPREEK NOU VIR DIE RTA IN GAUTENG 


Besprekings is oop vir die Radiotegnologie-in-Aksie Simposium wat op 18 Au- 
gustus by die NARS gehou sal word. Volle besonderhede van die gebeurtenis is 
verkrygbaar op die SARL se webblad www.sarl.org.za. 


U kan vooraf bespreek en deelneem aan n bygevoegde prystrekking vir die 
ARRL se boek “Basic Antennas”. As U n program verlang stuur e-pos aan 
rta@sarl.org.za met RTA NARC in die onderwerplyn en n PDF-afskrif sal per 
e-pos aan U gestuur word. 


KLUBNUUS Die Wesrand Amateurradioklub se Algemene Jaarvergadering het 
plaasgevind op 7 Julie 2012 en die volgende lede is tot die komitee verkies: 


Voorsitter - Geoff Levey, ZSOGRL Onder Voorsitter - Johan van Vuuren, 
ZS6JVV Sekretaris - Phillip van Tonder, ZS6PVT Tesourier - David Cloete, 
ZR6GAOG 


Addisionele lede: Willem Weideman, ZS6WWJ Romeo Nardini, ZSGARG John 
Brock, ZS6WL Rory Crouch, ZS6RBJ Nick Dreyer, ZS6NGCK Noel Hammond, 
ZR6DX Marinus Brand, ZS6BM 


Die Centurion Amateurradioklub se algemene jaarvergadering het plaasgevind 
op die 14de Julie. Gedurende die vergadering is die volgende lede tot die komitee 
verkies: 


Voorsitster : Pam Momberg, ZSGAPT Onder voorsitter : (Gawie Basson, 
ZS6GJJ Sekretaris : Billy Strumpher, ZSGWPS 'Tesourier : Pam Momberg, 
ZSGAPT 


Gewone lede: Pine Pienaar, ZS6GST Ben Booysen, ZSOBTB Rian Venter, 
ZSGRXY John Longland, ZSGAA 


KOMPETISIENUUS 
IARU HF WÊRELDKAMPIOENSKAPPE 


Hierdie wedstryd het op 14 en 15 Julie plaasgevind. Die SARL het vooraf besluit 
om aan hierdie wedstryd deel te neem met die roepsein ZS9HGO. Die GG-span 
wat deelgeneem het, was: Vidi La Grange, ZS1EL, Raoul Coetzee, ZSIRE, Allan 
Smith, ZS1AAX, Joop Hesp, ZS6C, and Pierre van Deventer, ZS6A. 


Die ESB-span het bestaan uit: Nigel Burgess, ZR6ONGB, Roy McKay, ZS6GRLM, 
Noel Hammond, ZR6DX, Rikus Joubert, ZS6RIG, and Geoff Levey, ZS6OGRL. 
Die ESB-span het vanaf die NARS deelgeneem behalwe Nigel wat die stasie 
vanaf sy huis bedryf het. 


In totaal is 512 kontakte gemaak wat bestaan het uit 141 ESB-kontakte en 371 
GG-kontakte. Daar is 116 hoofkantoorstasies gewerk oor die hele band. Die 
kommentaar wat terug ontvang is was dat die bande nie altyd saamgespeel het 
nie maar almal wat deelgeneem het, het die kompetisie geniet. 


Baie dankie aan al die spanlede vir hulle tyd en ywer, dit word deur al die 
SARL-lede waardeer. 


Die SARL se premierkompetisie sal gedurende die maand Augustus gehou word. 
Die SARL HF-kompetisie bestaan uit drie dele - die SARL HF foonkompetisie 
op Sondag 5 Augustus, die SARL HF digitale kompetisie op Sondag 19 Augustus 
en die SARL HF GG-kompetisie op Sondag 26 Augustus. 


Die doel van die SARL HF-kompetisies is vir die deelnemers om kontak te 
maak met soveel moontlik radioamateurs in Suider-Afrika op 20, 40 en 80 meter, 
deur gebruik te maak van foon, digitale modusse en GG. Daar is `n aantal van 
trofeë wat vir deelname in hierdie kompetisies gewen kan word. Die trofeë word 
oorhandig tydens die SARL se 'Toekenningsdinee. 


Die SARL HF-foonkompetisie sal op die lug wees van 13:00 tot 16:30 UTC [15:00 
18:30 SAT] op Sondag 5 Augustus met, aktiwiteit op 14 125 tot 14 300 kHz, 7 
060 tot 7 100 en 7 1380 tot 7 200 kHz en 3 600 tot 3 650 en 3 700 tot 3 800 kHz. 


Deelname kan wees as a) Enkeloperateur Enkelband, b) Enkeloperateur Alle 
Bande, c) Multi-operateur Enkelband of d) Multi-operateur Alle Bande. In- 


dividuele deelnemers en klubstasies word aangemoedig om deel te neem. 'n 
RS-verslag en 'n opeenvolgende reeksnommer, wat by 001 begin, word uitgeruil. 


Elke foon-@SO tel 1 punt, tel twee punte vir elke gebied (sien onder) op elke 
band en tel 2 punte vir elke stasie op al drie bande gekontak. 


Die gebiede is - Area 1: 7Z7S1 Wes-Kaap, Gebied 2: 7S2 Oos-Kaap, Area 38: 
7S3 Noord-Kaap, Area 4: ZS4 Vrystaat, 5: 785 KwaZulu-Natal, Area 6: 786 
Gauteng, Mpumalanga, Limpopo en Noordwes, Area 7: 3B8 Mauritius, 3DA 
Swaziland, 7P Lesotho, 7@ Malawi, C9 Mosambiek, 72 Zimbabwe, 5R Mada- 
gaskar, FR Reunion-eiland en FH Mayotte en Area 8: 9] Zambië, A2 Botswana, 
D? Angola, V5 Namibië, 4D9 Gough en Tristan da Cunha eilande, ZS7 Antark- 
tika en ZS8-Marion-eiland. Kontakte met stasies buite hierdie gebiede word 
toegelaat en @SO-punte kan geëis word, maar geen sone of drie-bander punte 
kan geëis word nie. 


Sertifikate word toegeken aan die eerste drie plekke en die hoogste enkele 
bandtelling in elke wedstryd. Daar is ook `n trofee vir die hoogste gekombineerde 
telling in drie wedstryde. 


Logstate moet teen Sondag 12 Augustus gestuur word aan die Bloemfontein 
ARK, Posbus 33211, Fichardtpark, 9317 of per e-pos te zs4bfn@netactive.co.za. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteitsvlak laag is. Geen van 
die sonvlekke wat tans sigbaar is kan groot fakkels oplewer nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 55. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net 'n kortkop agter behoort te wees. As 
gevolg van die laer sonaktiwiteit gaan 10 m openinge minder gereeld voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


3 Augustus Ruimtevaarder Joe Acaba se uitsending, “The Joe Show: New Rock 
from Space” word uitgesaai vanaf die Internasionale ruimtestasie. 5 Augustus 
- SARL HF-kompetisie, 13:00 tot 16:30 UTC. 15 Augustus Die Elektroniese 
Kommunikasie Wysigingskrif. Stuur u kommentaar aan secretary@sarl.org.za. 
18 Augustus - RTA in Gauteng, bespreek nou om aan n bygevoegde prys- 
trekking te kan deelneem. 19 Augustus - SARL HF digitale kompetisie 26 
Augustus - SARL HF GG-kompetisie. 


SARL-nuus nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHG in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n spraakrepliekuitsending 
deur Dick ZS6RO. Besoek www.sarl.org.za vir oudiostrome en Echolink deur 
ZS6FCS. Klik op `Amateur Radio Today”, gaan af op die groen kolom en klik op 
“LISTEN ON THE WEB'. `n Heruitsending vind Maandagaande om 17:30 UTC 
op 3 230 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur Johan Steyn, ZS4SS, en geredigeer deur George Honiball, ZS6NE. 


Dankie dat u geluister het. 73. 
/EX 


